
పీపుల్స్వార్/ మావోల సిద్ధాంతాన్ని సిద్ధాంతాన్ని, నాయకులమాటల్ని పాటలుగా, వచనంగా మార్చి ప్రచారం చేసే గద్దర్కు ప్రపంచంలో ఏం జరుగుతున్నదన్న స్పృహ ఉండాలి కదా? భారత దేశంలో ‘లాంగ్ మార్చ్’ కాన్సెప్ట్ను చైనాలోని మావో మనవడే వ్యతిరేకిస్తే, తెలంగాణ ప్రాంత విద్యార్థులను, యువకులను అటు దండకారణ్యం, ఇటు నల్లమల అడవులు, ఏటూరు నాగారం అడవులకు తరలించే లాంగ్ మార్చ్ కోసం తరలించే ‘‘కార్యక్రమం’’ చేపడితే అది గొప్ప మానవాభ్యుదయ కార్యక్రమంగా కీర్తించలేం కదా? విచిత్రమేమిటంటే, గద్దర్పై గల అభిమానం, ప్రేమ, ఆప్యాయత... అన్నీ ఇలాంటి మౌలిక ప్రశ్నలకు తావివ్వకుండా చేయడం. ఒక సంవత్సరం, రెండు సంవత్సరాలు ఆ పరిస్థితి ఉంటే అర్థం చేసుకోవచ్చు. కాని దశాబ్దాల తరబడి ఇదే వైఖరి అవలంబిస్తే నష్టపోయేది ప్రజలే. 1990–91 సంవత్సరం నాటికే ప్రపంచం పూర్తిగా మారిపోయింది. ప్రపంచీకరణ అంతటా కమ్ముకుంది. ఈ సమయంలోనే తూర్పు యూరప్లోని కమ్యూనిస్ట్ దేశాలు ప్రజాస్వామ్యంలోకి వచ్చాయి. సోవియట్ యూనియన్ విచ్ఛిన్నమై కొత్త దేశాలు ఆవిర్భవించాయి. దాంతో ‘ప్రచ్ఛన్న యుద్ధం’ ముగిసిందని అమెరికా ప్రకటించింది. మరి సామ్రాజ్యవాదం ఎక్కడుంది? అయినా ఇప్పటికీ మూడు దశాబ్దాల క్రితం నాటి పారిభాషిక పదాలనే మావోయిస్టులు, గద్దర్ ఉపయోగించటం విచిత్రం. గద్దర్ అమరవీరుల శవాలతో రాజకీయాలు చేసినా చేపట్టినా ‘‘ప్రత్యామ్నాయం’’ అన్న ఒక ఊహాజనిత అంశం చుట్టూ తిరుగుతున్నారు. ఆ ప్రత్యామ్నాయ పద్ధతికి మాన్యత లేదని స్పష్టంగా అర్థమవుతోంది. అయినా ఏవేవో ఆకాంక్షలతో, ఆలోచనలతో కొత్త గొంగళి భుజంపై వేసుకుంటే ఒరిగేది ఏమీ ఉండదు. నాల్గవ పారిశ్రామిక విప్లవం విజృంభిస్తున్న సందర్భంలో, కృత్రిమ మేధ ఆధారంగా ప్రజల జీవనం సమూలంగా మారుతున్న దృశ్యం తిలకిస్తున్న సమయంలో, ఒక స్మార్ట్ ఫోన్ ఎన్నో పనులు సమర్థంగా నిర్వహిస్తున్న వేళ, ఇంటర్నెట్ ఆఫ్ థింగ్స్ (ఐఓటి) టెక్నాలజీ ఊపందుకుంటున్న సమయాన... గద్దర్ ‘సాఫ్ట్వేర్’ కాలం చెల్లిందని నిరూపణ అయ్యాక, ఆయన ఏ ‘హార్డ్వేర్’లోకి ప్రవేశిస్తే ఏమిటి ప్రయోజనం? దీన్ని అందరూ ఆలోచిస్తారని ఆశిస్తున్నా...– వుప్పల నరసింహం

peepulswar/ mavola siddhaantaanni siddhaantaanni, nayakulamatalni paatalugaa, vachanamgaa marchi prachaaram chese gaddarku prapanchamlo yem jarugutunnadanna spruha undaali kada? bhaarata desamlo ‘lang march’ conseptnu chainaaloni mavo manavade vyatirekiste, telamgaana praanta vidyaarthulanu, yuvakulanu atu dandakaaranyam, itu nallamala adavulu, eturu nagaram adavulaku taralinche lang march kosam taralinche ‘‘kaaryakramam’’ chepadithe adhi goppa maanavaabhyudaya kaaryakramamgaa keertinchalem kada? vichitramemitante, gaddarpai gala abhimanam, prema, aapyaayata... annee ilanti moulika prasnalaku tavivvakunda cheyadam. oka samvatsaram, rendu samvatsaraalu aa paristhiti unte artham chesukovachhu. kaani dasaabdaala tarabadi ide vaikhari avalambiste nashtapoyedi prajale. 1990–91 samvatsaram naatike prapancham puurtigaa maaripoyindi. prapancheekarana antataa kammukundi. ee samayamlone thoorpu euraploni communist deshaalu prajaasvaamyamloki vachayi. soviat unian vichchinnamai kotta deshaalu aavirbhavinchaayi. daamto ‘prachchanna yuddham’ mugisindani america prakatinchindi. mari saamraajyavaadam ekkadundi? aina ippatikee moodu dasaabdaala kritam naati paaribhaashika padaalane mavoistulu, gaddar upayoginchatam vichitram. gaddar amaraveerula savaalatoe rajakeeyaalu chesina chepattina ‘‘pratyaamnaayam’’ anna oka oohaajanita amsam chuttu tirugutunnaru. aa pratyaamnaaya paddhatiki maanyata ledani spashtamgaa ardhamavutondi. aina evevo aakaankshalato, aalochanalatho kotta gongali bhujampai vesukunte origedi emi undadu. nalgava paarisraamika viplavam vijrumbhistunna sandarbhamlo, krutrima medha aadhaaramgaa prajala jeevanam samuulamgaa maarutunna drushyam tilakistunna samayamlo, oka smart fon enno panulu samarthamgaa nirvahistunna vaela, internet af things (aoti) technology oopandukuntunna samayana... gaddar ‘saftvare’ kaalam chellindani niruupana ayyaka, aayana e ‘hardware’loki pravesiste emiti prayojanam? deenni andaruu aalochistaarani aasistunnaa...– vuppala narasimham